**Informatīvais paziņojums par Mazo iepirkumu**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |
| 1. Pasūtītājs -  | Valsts akciju sabiedrība “Privatizācijas aģentūra” |
| **Tālrunis -** | **-** | 67021358 | **Fakss -** | 67830363 | **E – pasts**  | **-** info@pa.gov.lv |
| 2. Paredzamā iepirkuma priekšmets -  | **Arhivēšanas pakalpojumu nodrošināšana VAS „Privatizācijas aģentūra”** |
| **(nosaukums)** |

3. Identifikācijas numurs **– PA/2018/67**

|  |  |
| --- | --- |
| 4. Paredzamā līgumcena EUR (bez PVN)  | **saskaņā ar Publisko iepirkumu likuma 9.pantu** |
|
|  5. Kontaktpersonas informācijas saņemšanai par iepirkuma procedūru | **Ingrīda Purmale 67021319,** Ingrida.Purmale@pa.gov.lvEva Jonāse 67021336Eva.Jonase@pa.gov.lv |
| (vārds, uzvārds, tālruņa numurs un e-pasta adrese) |
|  6. Kontaktpersona informācijas saņemšanai par iepirkuma priekšmetu | **Kristaps Timpars 67021380**Kristaps.Timpars @pa.gov.lv |
| (vārds, uzvārds, tālruņa numurs un e-pasta adrese) |

**7. CPV kods – 79500000-9 (Biroja palīgpakalpojums)**

**8. Piedāvājumu iesniegšanas termiņš:** - **2018.gada 13.novembra plkst.15.00** Privatizācijas aģentūrā, K.Valdemāra ielā 31.

|  |  |
| --- | --- |
| 9. Publicēšanas datums  | **31.10.2018.** |
| **(diena/mēnesis/gads)** |

Pielikumā: Iepirkuma materiāli

Apstiprināts:

Iepirkuma komisijas sēdē

2018.gada 31.oktobrī

ar protokolu Nr.53

**Nr. PA/2018/67**

 **NOLIKUMS PRETENDENTIEM**

**“Arhivēšanas pakalpojumu nodrošināšana VAS „Privatizācijas aģentūra””**

**Iepirkuma identifikācijas Nr.PA/2018/67**

**1. Iepirkuma priekšmets: Arhivēšanas pakalpojumu nodrošināšana VAS „Privatizācijas aģentūra”** saskaņā ar tehnisko specifikāciju (1.pielikums).

**2. Iepirkuma metode:** Iepirkums tiek veikts Publisko iepirkumu likuma 9. panta kārtībā.

# **3. Paredzamais līguma termiņš:**

# 3.1. Līguma izpildes termiņš – līdz  **2019.gada 30.decembrim**.

# 3.2. Līguma izpildes vieta – Rīga.

3.3. Iepirkuma līgums tiks noslēgts par visu iepirkuma priekšmeta apjomu.

**4. Piedāvājumu iesniegšanas vieta, laiks un kārtība**

4.1. Piedāvājumus var iesniegt personīgi darba dienās no 8.30 līdz 12.00 un no 12.30 līdz 17.00 (piektdienās līdz 16.00), nosūtīt ar kurjerpastu vai pa pastu slēgtā aploksnē ar norādi „Piedāvājums iepirkumam „PA/2018/67” uz 4.2.apakšpunktā minēto Pasūtītāja adresi.

4.2. Piedāvājuma iesniegšanas vieta (Pasūtītāja adrese) – Valsts akciju sabiedrība “Privatizācijas aģentūra” (turpmāk – Pasūtītājs), K.Valdemāra iela 31, Rīga, LV 1887.

4.3. Kontaktpersona par iepirkuma procedūru un piedāvājumu iesniegšanas kārtību: Administratīvā departamenta Iepirkumu un tehniskā nodrošinājuma nodaļas vadītāja Ingrīda Purmale, e-pasts: Ingrida.Purmale@pa.gov.lv, tālr.: 67021319 un Administratīvā departamenta Iepirkumu un tehniskā nodrošinājuma nodaļas Iepirkumu speciāliste Eva Jonāse, e-pasts: Eva.Jonase@pa.gov.lv, tālr.67021336; par iepirkuma priekšmetu – Finanšu departamenta Privatizācijas sertifikātu aprites un uzskaites nodaļas vadītājs Kristaps Timpars, e-pasts: Kristaps.Timpars@pa.gov.lv, tālr.: 67021380.

4.4. Piedāvājumu iesniegšanas laiks: **līdz 2018. gada 13.novembra plkst. 15.00.**

4.5. Ja piedāvājumu iesniedz, nosūtot pa pastu, Pasūtītājam to ir jāsaņem norādītajā adresē līdz 4.4. apakšpunktā noteiktā piedāvājumu iesniegšanas termiņa beigām.

4.6. Piedāvājums, kas tiks iesniegts pēc 4.4. apakšpunktā minētā termiņa, neatvērts tiks nosūtīts pa pastu atpakaļ iesniedzējam.

4.7. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.8. Piedāvājumi iesniedzami par visu iepirkuma priekšmetu.

**5. Nosacījumi dalībai iepirkumā**

5.1. Pretendents ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus, kurš iesniedzis piedāvājumu iepirkuma nolikumā noteiktajā kārtībā, kas atbilst iepirkuma nolikuma dokumentācijā izvirzītajām prasībām, nodrošinot kvalitatīva pakalpojuma sniegšanu.

5.2. Pretendents iepirkuma līguma izpildē ir tiesīgs piesaistīt apakšuzņēmējus. Iepirkuma nolikumā noteiktās prasības attiecas gan uz pašu pretendentu, gan pretendenta apakšuzņēmējiem, ja tādi tiek piesaistīti iepirkuma līguma izpildē.

5.3. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

5.4. Prasības pretendentiem:

5.4.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām.

5.4.2. uz Pretendentu un personām, uz kuru iespējām tas balstās, neattiecas Publisko iepirkumu likuma 9. panta astotajā daļā minētie gadījumi;

5.4.3. Pretendentam ir vismaz 3 (trīs) gadu pieredze (no 2015.gada līdz piedāvājuma iesniegšanai iepirkumā) arhivēšanas pakalpojumu sniegšanā iestādēs un pakalpojums ir sniegts vismaz 5 (piecām) iestādēm ar glabājamo vienību sakārtošanu nodošanai valsts glabāšanā Latvijas Nacionālajā arhīvā (pilnībā pabeigtu procesu – iestādes sakārtotās glabājamās vienības ir nodevušas Latvijas Nacionālajā arhīvā).

5.4.4. Pretendents ir saņēmis vismaz 2 (divas) pozitīvas atsauksmes no dažādiem pasūtītājiem iepriekšējo 3 (trīs) gadu laikā (līdz piedāvājuma iesniegšanas termiņa beigām), kas apliecina Pretendenta sniegto pakalpojumu savlaicīgu izpildi un labo kvalitāti.

**6. Iesniedzamie dokumenti**

Pretendentam jāiesniedz šādi atlases dokumenti vai to kopijas:

6.1. Pretendenta pieteikums dalībai iepirkumā un finanšu piedāvājums (2.pielikums). Pieteikumā norāda Pretendenta nosaukumu un rekvizītus, kā arī apliecina, ka Pretendents:

 6.1.1.piesakās piedalīties iepirkumā **„Arhivēšanas pakalpojumu nodrošināšana VAS „Privatizācijas aģentūra”**;

 6.1.2. ir iepazinies ar iepirkuma nolikumu pretendentiem, Tehnisko specifikāciju un apņemas ievērot to prasības;

 6.1.3. atzīst sava pieteikuma un piedāvājuma spēkā esamību līdz Iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;

 6.1.4. uz Pretendentu un personām, uz kuru iespējām tas balstās, neattiecas Publisko iepirkumu likuma 9. panta astotajā daļā minētie gadījumi;

 6.1.5. nav tādu apstākļu, kuri liegtu piedalīties iepirkuma procedūrā un pildīt tā nosacījumus;

 6.1.6. Pretendents nekādā veidā nav ieinteresēts nevienā citā piedāvājumā, kas iesniegts iepirkuma procedūrā;

 6.1.7. apņemas, ja tiek atzīts par uzvarētāju, slēgt iepirkuma līgumu;

 6.1.8. iesniedzot Pasūtītājam iepirkuma nolikumā pieprasītos personas datus, kā pārzinis nodrošina šai personas datu iesniegšanai atbilstošu tiesisko pamatu un veic citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem normatīvajiem aktiem, kas regulē personas datu apstrādi un aizsardzību;

 6.1.9. piekrīt personas datu apstrādei publiskā iepirkuma veikšanai un iepirkuma dokumentu glabāšanai saskaņā ar Publisko iepirkumu likumu un personu datu nodošanai Publisko iepirkumu likumā noteiktajos gadījumos;

 6.1.10. sniedzis patiesas ziņas.

6.2. Pieteikumā atbilstoši Iepirkumu uzraudzības biroja (IUB) sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) jānorāda, kādam statusam atbilst Pretendents – mazajam vai vidējam uzņēmuma statusam.

6.3. Pretendentam, kas nav reģistrēts Latvijas Republikas Uzņēmumu reģistra Komercreģistra iestādē vai līdzvērtīgā iestādē Eiropas Savienības valstī, jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.

6.4. Pilnvara, ja pieteikumu paraksta Pretendenta pilnvarotā persona *(ja attiecināms).*

6.5. Pretendenta rakstisks apliecinājums par pieredzes atbilstību iepirkuma nolikumā pretendentiem 5.4.3. apakšpunktā izvirzītajām prasībām, norādot pakalpojuma saņēmēju, īsu pakalpojuma aprakstu, pakalpojuma sniegšanas laiku, kontaktpersonu ar kontaktinformāciju un pievienojot vismaz 2 (divu) pakalpojuma saņēmēju atsauksmes, kas apliecina pakalpojumu savlaicīgu izpildi un labo kvalitāti (3.pielikums).

6.6. Pretendenta tehniskais piedāvājums (Tehniskā piedāvājuma forma – 4.pielikums).

**7. Piedāvājuma noformēšana**

7.1. Piedāvājumam pilnībā jāatbilst tehniskajā specifikācijā (1.pielikums) izvirzītajām prasībām. Piedāvājuma variantus iesniegt nedrīkst. Piedāvājums jāsagatavo saskaņā ar pievienoto Pieteikuma un finanšu piedāvājuma formu (2.pielikums), Pieredzes apraksta formu (3.pielikums) un Tehniskā piedāvājuma formu (4.pielikums).

7.2. Piedāvājumu, kā arī aizpildītos pielikumus paraksta Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

7.3. Piedāvājums jāiesniedz aizlīmētā aploksnē, uz kuras jānorāda:

 7.3.1. Pasūtītāja nosaukums un adrese;

7.3.2. Pretendenta nosaukums un juridiskā adrese;

7.3.3. atzīme: *Piedāvājums iepirkumam „PA/2018/67”.*

7.4. Piedāvājums sastāv no pieteikuma un tam pievienotiem 6.punktā noteiktajiem dokumentiem.

7.5. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas noteikumi”.

7.6. Piedāvājums jāiesniedz rakstveidā, latviešu valodā ar satura rādītāju, lapām jābūt cauršūtām ar diegu un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu apliecina Pretendents/Pretendenta pārstāvis.

7.7. Piedāvājumā iekļautajiem dokumentiem ir jābūt skaidri salasāmiem, bez iestarpinājumiem, dzēsumiem vai labojumiem.

7.8. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

7.9. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Nolikuma 4.4.apakšpunktā minētā termiņa beigām.

**8. Piedāvājuma līgumcena**

8.1. Finanšu piedāvājumam jābūt izteiktam *euro*, ietverot visus spēkā esošajos normatīvajos aktos paredzētos nodokļus, nodevas, izņemot pievienotās vērtības nodokli, vienlaikus atsevišķi norādot piedāvājuma cenu bez PVN, kā arī piedāvājuma cenu ar PVN.

8.2. Piedāvājuma līgumcenā jāiekļauj visus ar arhivēšanas pakalpojuma sniegšanu saistītos izdevumus par viena līguma sakārtošanu. Papildu izmaksas par arhivēšanas pakalpojumu līguma darbības laikā netiks pieļautas.

8.3. Samaksa par pakalpojumu tiks veikta – reizi mēnesi par iepriekšējā mēnesī sniegtajiem arhivēšanas pakalpojumiem 10 (desmit) darba dienu laikā pēc pieņemšanas – nodošanas akta parakstīšanas un rēķina saņemšanas.

**9. Informācijas sniegšana**

9.1. Visi jautājumi par iepirkuma procedūru līdz piedāvājumu iesniegšanas termiņa beigām adresējami Administratīvā departamenta Iepirkumu un tehniskā nodrošinājuma nodaļas vadītājai Ingrīdai Purmalei, tālr.67021319, e-pasts: Ingrida.Purmale@pa.gov.lv vai Administratīvā departamenta Iepirkumu un tehniskā nodrošinājuma nodaļas iepirkumu speciālistei Evai Jonāsei, e-pasts: Eva.Jonase@pa.gov.lv, tālr.67021336.

9.2. Visi jautājumi par iepirkuma priekšmetu adresējami Finanšu departamenta Privatizācijas sertifikātu aprites un uzskaites nodaļas vadītājam Kristapam Timparam, e-pasts: Kristaps.Timpars@pa.gov.lv, tālr.: 67021380.

**10. Piedāvājumu vērtēšana un izvēles kritērijs**

10.1. Vērtēšana notiek secīgi šādos posmos:

10.1.1. Pretendenta piedāvājuma noformējuma atbilstību iepirkuma nolikuma pretendentiem prasībām; Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Iepirkuma komisija var pieņemt lēmumu par piedāvājuma tālāku nevērtēšanu;

10.1.2. Pretendentu un piedāvājumu atbilstības atlases prasībām pārbaude;

10.1.3. finanšu piedāvājumu pārbaude;

10.1.4. tehnisko piedāvājumu atbilstības pārbaude;

10.1.5. saimnieciski izdevīgākā piedāvājuma izvēle;

10.1.6. ja uz piedāvājumu iesniegšanas pēdējo dienu vai dienu, kad tiks pieņemts lēmums par iespējamu līguma slēgšanas tiesību piešķiršanu Pretendentam, kuram būtu piešķiramas līguma slēgšanas tiesības, tiks konstatēts nodokļu parāds, tajā skaitā valsts sociālās apdrošināšanas obligāto iemaksu parāds, kas kopsummā pārsniedz EUR 150, iepirkuma komisija rīkosies atbilstoši Publisko iepirkumu likuma 9.panta desmitās daļas 2) punktā noteiktajam. Ja noteiktajā termiņā minētais apliecinājums netiks iesniegts, Pretendents no dalības iepirkumā tiks izslēgts. Lai pārbaudītu ārvalstīs reģistrētu Pretendentu un Pretendentu, kuru pastāvīgā dzīvesvieta ir ārvalstīs, kuriem būtu piešķiramas līguma slēgšanas tiesības, atbilstību Publisko iepirkumu likuma 9.panta astotajā daļā noteiktajām prasībām, iepirkuma komisija lūgs, lai Pretendents desmit darba dienu laikā iesniedz attiecīgās ārvalsts kompetentās institūcijas izziņu, kas apliecina, attiecīgo nosacījumu neattiecināmību uz Pretendentu.

10.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.3. Iepirkuma komisija izslēdz Pretendentu no tālākās dalības iepirkuma procedūrā jebkurā no sešiem vērtēšanas posmiem gadījumos, ja:

10.3.1. Pretendents neatbilst iepirkuma nolikumā pretendentiem norādītajiem atlases kritērijiem (Nolikuma 5.punkts);

10.3.2. norādījis nepatiesas ziņas;

 10.3.3. nav sniedzis ziņas par atbilstību minētajiem kritērijiem (nav iesniedzis visus 6. punktā norādītos dokumentus vai prasīto informāciju);

10.3.4. nav norādījis visas izmaksas;

 10.3.5. piedāvājums neatbilst normatīvajos aktos un iepirkuma nolikumā pretendentiem norādītajām prasībām;

10.3.6. Pretendenta piedāvājums ir ar nepamatoti zemu cenu.

10.4. No iepirkuma nolikuma prasībām atbilstošajiem piedāvājumiem par uzvarētāju tiks atzīts Pretendents, kura piedāvājums atbildīs visām iepirkuma nolikumā un Tehniskajā specifikācijā noteiktajām prasībām, un būs saimnieciski visizdevīgākais piedāvājums.

10.5. Par saimnieciski visizdevīgāko tiek atzīts piedāvājums, kurš saņēmis vislielāko punktu skaitu saskaņā ar šādiem kritērijiem:

|  |  |  |  |
| --- | --- | --- | --- |
| **Nr.****p.k.** | **Vērtēšanas kritērijs** | **Maksimālais punktu skaits** | **Punktu aprēķināšanas formula** |
| **1.** | **Cena par viena līguma sakārtošanu (C)** | 80 | C =80 x (B/A), kur80 – maksimāli iespējamais punktu skaits;A - Pretendenta piedāvājuma cena par viena līguma sakārtošanu;B - viszemākā piedāvātā cena par viena līguma sakārtošanu;C - attiecīgā piedāvājuma iegūtie punkti. |
| **2.** | **Pretendenta pieredze un kapacitāte (P)** - kritērijs tiek vērtēts pēc Pretendenta pieredzes un apjoma, sniedzot arhivēšanas pakalpojumus. Maksimālais punktu skaits – 20. |
|  | **Vērtējums “Izcila pieredze un kapacitāte”** | 20 | Pretendents pēdējā gada laikā (no 2017.gada līdz piedāvājuma iesniegšanas brīdim) ir sakārtojis vairāk kā 451 glabājamās vienības, kas neatkarīgi no apkalpoto iestāžu skaita, ir nodotas valsts glabāšanā Latvijas Nacionālajā arhīvā. |
|  | **Vērtējums “Laba pieredze un kapacitāte”** | 10 | Pretendents pēdējā gada laikā (no 2017.gada līdz piedāvājuma iesniegšanas brīdim) ir sakārtojis no 251 līdz 450 glabājamām vienībām, kas neatkarīgi no apkalpoto iestāžu skaita, ir nodotas valsts glabāšanā Latvijas Nacionālajā arhīvā. |
|  | **Vērtējums “Apmierinoša pieredze un kapacitāte”** | 5 | Pretendents pēdējā gada laikā (no 2017.gada līdz piedāvājuma iesniegšanas brīdim) ir sakārtojis līdz 250 glabājamām vienībām, kas neatkarīgi no apkalpoto iestāžu skaita, ir nodotas valsts glabāšanā Latvijas Nacionālajā arhīvā. |

**S = C + P**

10.6. Kritēriju punkti tiek summēti (S), saskaitot katra iepirkuma komisijas locekļa vērtējumus katrā kritērijā un izdalot ar iepirkuma komisijas locekļu skaitu, un saskaitot katra piedāvājuma visus vidējos vērtējumus visos kritērijos. Par saimnieciski visizdevīgāko piedāvājumu iesniegušo tiks atzīts Pretendents, kura piedāvājums saņēmis lielāko punktu skaitu. Gadījumā, ja vairākiem Pretendentiem būs vienāds punktu skaits, Iepirkuma komisija līguma slēgšanas tiesības piešķirs tam Pretendentam, kuram būs vislielākais sakārtoto glabājamo vienību, kas nodotas valsts glabāšanā Latvijas Nacionālajā arhīvā, skaits.

10.7. Ja izraudzītais Pretendents atsakās slēgt iepirkuma līgumu (desmit darba dienu laikā no lēmuma par iepirkuma rezultātu saņemšanas brīža nav parakstījis līgumu) vai būs izslēdzams no dalības iepirkumā sakarā ar Publisko iepirkumu likuma 9.panta astotajā daļā minēto gadījumu esamību, Iepirkuma komisija ir tiesīga izvēlēties nākamo piedāvājumu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

10.8. Par pieņemto lēmumu Iepirkuma komisija informēs Pretendentus 3 (trīs) darba dienu laikā pēc lēmuma pieņemšanas.

**11. Lēmums par iepirkuma procedūras izbeigšanu vai pārtraukšanu**

11.1. Iepirkuma komisija var pieņemt lēmumu par iepirkuma procedūras izbeigšanu bez rezultātiem, Publisko iepirkumu likumā noteiktajos gadījumos.

11.2. Pasūtītājs var pieņemt lēmumu par iepirkuma procedūras pārtraukšanu, ja tam ir objektīvs pamatojums.

**12. Iepirkumu komisijas un Pretendentu tiesības**

12.1. Iepirkuma komisijai ir tiesības:

 12.1.1. pieprasīt, lai Pretendents izskaidro piedāvājumā ietverto informāciju un dokumentus;

 12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

 12.1.4. labot aritmētiskās kļūdas Pretendenta finanšu piedāvājumā, informējot par to Pretendentu;

 12.1.5. pieaicināt ekspertu piedāvājuma vērtēšanai.

12.2. Pretendentam ir tiesības:

12.2.1. pieprasīt Iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana**

Pasūtītājs slēgs iepirkuma līgumu (5.pielikums) ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma Tehniskās specifikācijas noteikumiem.

Nolikumam ir šādi pielikumi:

1.pielikums – Tehniskā specifikācija uz 2 lapaspusēm;

2.pielikums – Pieteikuma un finanšu piedāvājuma forma dalībai iepirkuma procedūrā uz 2 lapaspusēm;

3.pielikums – Pieredzes apraksta forma uz 1 lapaspuses;

4.pielikums – Tehniskā piedāvājuma forma uz 3 lappusēm;

5.pielikums – Līguma projekts uz 5 lapaspusēm.

**1. pielikums**

**Nr. PA/2018/67**

**TEHNISKĀ SPECIFIKĀCIJA**

**“Arhivēšanas pakalpojumu nodrošināšana VAS „Privatizācijas aģentūra””**

**Iepirkuma identifikācijas Nr.PA/2018/67**

**Darba uzdevums**

 1. Izpildītājs apņemas nodrošināt Pasūtītāja nodoto dokumentu – Zemes izpirkuma līgumu oriģinālus, kas noslēgti no 2003.gada 1.janvāra līdz 2013.gada 31.decembrim ieskaitot, un tiem pievienoto dokumentu – noformēšanu / sakārtošanu nodošanai valsts glabāšanā Latvijas Nacionālajā arhīvā, izmantojot Izpildītāja personālu un telpas, kā arī kārtojamo lietu transportēšanu no / uz Pasūtītāja arhīva telpām Rencēnu ielā 10A, Rīgā.

 2. Izpildītājam jānodrošina Pasūtītāja dokumentu noformēšana, ievērojot Arhīva likumā, Ministru kabineta 2012.gada 6.novembra noteikumos Nr. 748 “Dokumentu un arhīvu pārvaldības noteikumi” (turpmāk – Noteikumi), kā arī Pasūtītāja dotos norādījumus lietu sakārtošanas nosacījumiem, t.sk.:

* 1. Pamatojoties uz privatizācijas sertifikātu kontu uzskaites sistēmā esošajiem datiem, atbilstoši zemes izpirkuma līgumu veidiem Pasūtītājs izveido un nodod Izpildītājam zemes izpirkuma līgumu, kas noslēgti laika periodā no 2003.gada 1.janvāra līdz 2013.gada 31.decembrim , XLS (Excel) formāta sarakstus (turpmāk – Saraksti), veidotus pa gadiem atbilstoši lietu aprakstiem – 2003.-2005.g., 2006.-2008.g., 2009.-2011.g., 2012.-2013.g., kas ir zemes izpirkuma līgumu meklēšanas rīks. Sarakstos katra līguma veids ir atsevišķā lapā un katrai lapai ir šādas kolonas: zemes izpirkuma līguma numurs; zemes izpirkuma līguma noslēgšanas datums; zemes izpircēja vai tā pārstāvja vārds, uzvārds (fiziskām personām) / nosaukums (juridiskām personām); zemes izpircēja vai tā pārstāvja personas kods (fiziskām personām) / reģistrācijas numurs (juridiskām personām); izpērkamās zemes kadastra apzīmējums; izpērkamās zemes atrašanās vieta rajons/pilsēta vai pagasts.
	2. Zemes izpirkuma līgumu lietu veido šādi dokumenti (vidēji vienā fiziskas personas līguma lietā ir 3 lapas, juridiskas personas līguma lietā ir 20 lapas):
		1. zemes izpirkuma līgums (oriģināls);
		2. zemes izpircēja pārstāvības pamatu apliecinošs dokuments, ja zemes izpircēja uzdevumā zemes izpirkuma līgumu ir noslēdzis zemes izpircēja pārstāvis (kopija);
		3. citu dokumentu oriģināli (pašvaldību lēmumi, Uzņēmumu reģistra izziņas, Zemesgrāmatu akti, pieņemšanas – nodošanas akti, zemes gabala privatizācijas pieteikumi u.c.), izņemot maksājumu dokumentus.
	3. Zemes izpirkuma līgumu lietās esošie dokumenti, kas nav minēta 2.2. punktā, tiek iznīcināti.
	4. Izšķir šādus zemes izpirkuma līgumu veidus:
		1. līgumi par zemes izpirkšanu laukos (06.01.);
		2. līgumi par zemes izpirkšanu pilsētās (06.06.);
		3. LR nepilsoņu līgumi par zemes izpirkšanu laukos (06.09.01.);
		4. LR nepilsoņu līgumi par zemes izpirkšanu pilsētās (06.09.02.);
		5. juridisko personu līgumi par zemes izpirkšanu (06.10.).
	5. Katra veida zemes izpirkuma līgumi ir sistematizēti pēc līguma noslēgšanas gada, gada ietvaros – pēc izpērkamās zemes atrašanās vietas:
		1. pa rajoniem (alfabētiskā secībā) un rajonu ietvaros – pa pagastiem (alfabētiskā secībā), savukārt pagastu ietvaros – hronoloģiskā secībā pēc līguma noslēgšanas datuma (atbilstoši lietu aprakstiem) (zemes izpirkuma līgumiem, kas noslēgti no 2003.gada 1.janvāra līdz 2010.gada 31.decembrim);
		2. pa novadiem (alfabētiskā secībā) un novadu ietvaros – pa pagastiem (alfabētiskā secībā), savukārt pagastu ietvaros – hronoloģiskā secībā pēc līguma noslēgšanas datuma (atbilstoši lietu aprakstiem) (zemes izpirkuma līgumiem, kas noslēgti no 2011.gada 1.janvāra līdz 2013.gada 31.decembrim);
		3. pa pilsētām (alfabēta secībā) – pilsētu ietvaros - hronoloģiskā secībā pēc līguma noslēgšanas datuma (atbilstoši lietu aprakstiem).
	6. Kārtojot zemes izpirkuma līgumu lietas, jāpārbauda, vai Sarakstos norādītā informācija ir atbilstoša informācijai zemes izpirkuma līgumos. Nepieciešamības gadījumā izveidotie Saraksti tiek laboti / papildināti . Jāizveido jauna kolona lietas numura, kurā atrodas attiecīgais zemes izpirkuma līgums, ierakstam.
	7. Ja tiek konstatēts zemes izpirkuma līgums, kura dati nav iekļauti Sarakstos, tad atbilstoši jāpapildina izveidotie Saraksti. Ja Sarakstos iekļauta informācija par neeksistējošu zemes izpirkuma līgumu, šis ieraksts ir jādzēš, par to informējot Pasūtītāju.
	8. Lietās esošo dokumentu uzskaites saraksts netiek veidots.
	9. Zemes izpirkuma līgumu lietas biezums var pārsniegt Noteikumos noteikto lietas biezumu – 30 mm. Zemes izpirkuma līgumi tiek atstāti tajās pašās kastēs un mapēs, ja vien kastes un mapes nav bojātas vai ir krāsainas, kas neatbilst Noteikumu 68. punkta prasībām. Kastes un mapes jānomaina, ja pēc dokumentu kopiju izņemšanas tās paliek pustukšas.
	10. Lietu tehniskā sagatavošana ietver saspraužu/skavu noņemšanu, lapu numerāciju, ievietošanu mapēs bez iešūšanas ar atdalītāju (pilsētas, rajona / novada nosaukumi), lietas vāka noformēšanu ar arhīva šifru, lietu kartonēšanu (pakošana kastēs un kastu marķēšana) un arhīva kastes marķēšana, norādot lietas nr. no – līdz.
	11. Uz saarhivēto zemes izpirkuma līgumu lietu vākiem tiek saglabāti norādītie lietu nosaukumi. Uz zemes izpirkuma līgumu lietu vāka jānorāda fonda numurs (Nr. 2817), lietu apraksta (uzskaites saraksta) numurs (Nr. 6) un lietas (glabājamās vienības) numurs, kā arī jānorāda lapu skaits un jāuzspiež spiedogs “Glabāt pastāvīgi”.
	12. Zemes izpirkuma līgumu lietā pagasti un pilsētas ir jāatdala ar pārlocītu A3 formāta lapu, uz kuras uzrakstīts pagasta vai pilsētas nosaukums. Tāpat jārīkojas ar zemes izpirkuma līgumiem, kas ir sasieti vai lietā ievietoti atsevišķās mapītēs – zemes izpirkuma līgumi ir jāatsien, jāizņem no mapes un jāatdala ar pārlocītu A3 formāta lapu.
	13. Lietās jānumurē lapas un jāpievieno apliecinājuma ieraksta lapas.
	14. Aprakstā jāmaina lietu numerācija pēc iepriekšējo periodu aprakstu parauga, 2003.gada apraksts jāsāk ar lietas Nr.1168 un jāturpina vienlaidus numerācija visām apakšsērijām, katrai lieta jānorāda lapu skaits.

 3. Kopējais plānotais līgumu skaits 96 025, no kuriem 93 925 līgumi noslēgti ar fiziskām personām un 2 100 līgumi noslēgti ar juridiskām personām, jeb 458 lietas.

 4. Pakalpojuma sniegšanas gaitā kopējais noformēšanai nodoto līgumu skaits var mainīties atkarībā no faktiskā dokumentu daudzuma, bet paredzams ne vairāk kā par 100 līgumiem.

 5. Dokumenti no Pasūtītāja tiek pieņemti sakārtoti arhīva kastēs kopā ar Sarakstu. Pakalpojumu sniedzējam patstāvīgi jānodrošina visa pakalpojuma sniegšanai nepieciešamā tehnika un aprīkojums.

# **2.pielikums**

**Nr. PA/2018/67**

**PIETEIKUMA UN FINANŠU PIEDĀVĀJUMA FORMA**

**“Arhivēšanas pakalpojumu nodrošināšana VAS „Privatizācijas aģentūra””**

**Iepirkuma identifikācijas Nr.PA/2018/67**

**1.IESNIEDZA**

|  |  |
| --- | --- |
| **Pretendenta nosaukums** | **Rekvizīti**(juridiskā adrese, nodokļu maksātāja reģistrācijas numurs (kur, kad reģistrēts), bankas rekvizīti) |
|  |  |

**2.KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

**3.PIEDĀVĀJUMS**

Piedāvājam sniegt arhivēšanas pakalpojumus VAS “Privatizācijas aģentūra” saskaņā ar šī iepirkuma nosacījumiem un Tehnisko specifikāciju:

3.1. Mūsu piedāvājums ir:

|  |  |
| --- | --- |
| **Pakalpojums** | **Līgumcena****EUR bez PVN** |
| **Līgumcena par viena līguma sakārtošanu** |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. Piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas, personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšana, transporta pakalpojumi u.c.), visi piemērojamie nodokļi, izņemot pievienotās vērtības nodokli.
2. Šis piedāvājums ir derīgs līdz iepirkuma līguma noslēgšanas dienai.
3. Ja mūsu piedāvājums tiks pieņemts, mēs apņemamies nodrošināt Tehniskajā specifikācijā noteiktās prasības un slēgt iepirkuma līgumu.
4. Apliecinām, ka:
	1. uz (*Pretendenta nosaukums*) neattiecas Publisko iepirkumu likuma 9.panta astotajā daļā minētie gadījumi, t.sk.:
		1. nav pasludināts maksātnespējas process, nav apturēta vai pārtraukta saimnieciskā darbība, nav uzsākta tiesvedība par bankrotu un līdz līguma izpildes paredzamajam beigu termiņam netiks likvidēts;
		2. Latvijā un/vai valstī, kurā (*Pretendenta nosaukums*) reģistrēts, nav nodokļu parādu, tajā skaitā valsts sociālās apdrošināšanas iemaksu parādu, kas kopsummā katrā valstī pārsniedz 150 *euro*.
	2. nekādā veidā neesam ieinteresēti nevienā citā piedāvājumā, kas iesniegts šajā iepirkumu procedūrā;
	3. nav tādu apstākļu, kuri liegtu mums piedalīties iepirkumā un pildīt iepirkuma nolikumā pretendentiem un Tehniskajā specifikācijā norādītās prasības;
	4. iesniedzot Pasūtītājam iepirkuma nolikumā pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem normatīvajiem aktiem, kas regulē personas datu apstrādi un aizsardzību;
	5. piekrītam personas datu apstrādei publiskā iepirkuma veikšanai un iepirkuma dokumentu glabāšanai saskaņā ar Publisko iepirkumu likumu un personu datu nodošanai Publisko iepirkumu likumā noteiktajos gadījumos;
	6. visas iesniegtās ziņas ir patiesas.

**8. Informējam, ka mūsu uzņēmums atbilst mazā / vidējā *(nevajadzīgo svītrot)* uzņēmuma statusam.**Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

 |

**3.pielikums**

**Nr. PA/2018/67**

**PRETENDENTA Apliecinājums par pieredzi**

**“Arhivēšanas pakalpojumu nodrošināšana VAS „Privatizācijas aģentūra””**

**Iepirkuma identifikācijas Nr.PA/2018/67**

Pretendents (nosaukums) apliecina pieredzi Tehniskā specifikācijā noteikto pakalpojumu sniegšanā (no 2015.gada līdz piedāvājum aiesniegšanas dienai).

|  |  |  |  |  |
| --- | --- | --- | --- | --- |
| Nr. | Informācija par pakalpojuma saņēmēju (nosaukums, adrese) |  Pakalpojuma saņēmēja kontaktpersona un tās kontaktinformācija (tālrunis, e-pasts, fakss) |  Sniegtā pakalpojuma apraksts (*norādot glabājamo vienību skaitu, kas sakārtotas nodošanai valsts glabāšanā Latvijas nacionālajā arhīvā*)  | Pakalpojuma sniegšanas laiks |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| .. |  |  |  |  |

Pretendents sarakstampievieno vismaz 2 (divas) pozitīvas atsauksmes no pasūtītājiem, kas apliecina pakalpojumu savlaicīgu izpildi un labo kvalitāti, saskaņā ar iepirkuma nolikuma 6.5.apakšpunktu.

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**4.pielikums**

Nr. PA/2018/67

**TEHNISKĀ PIEDĀVĀJUMA FORMA**

Iepirkuma identifikācijas Nr. *PA/2018/67*

Arhivēšanas pakalpojumu nodrošināšana VAS “Privatizācijas aģentūra” saskaņā ar Tehniskās specifikācijas (1.pielikums) nosacījumiem un iepirkuma nolikumā iekļautajām prasībām.

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | Izpildītājs apņemas nodrošināt Pasūtītāja nodoto dokumentu – Zemes izpirkuma līgumu oriģinālus, kas noslēgti no 2003.gada 1.janvāra līdz 2013.gada 31.decembrim ieskaitot, un tiem pievienoto dokumentu – noformēšanu / sakārtošanu nodošanai valsts glabāšanā Latvijas Nacionālajā arhīvā, izmantojot Izpildītāja personālu un telpas, kā arī kārtojamo lietu transportēšanu no / uz Pasūtītāja arhīva telpām Rencēnu ielā 10A, Rīgā. |  |
| 2. | Izpildītājam jānodrošina Pasūtītāja dokumentu noformēšana, ievērojot Arhīva likumā, Ministru kabineta 2012.gada 6.novembra noteikumos Nr. 748 “Dokumentu un arhīvu pārvaldības noteikumi” (turpmāk – Noteikumi), kā arī Pasūtītāja dotos norādījumus lietu sakārtošanas nosacījumiem, t.sk.: |  |
| 2.1. | Pamatojoties uz privatizācijas sertifikātu kontu uzskaites sistēmā esošajiem datiem, atbilstoši zemes izpirkuma līgumu veidiem Pasūtītājs izveido un nodod Izpildītājam zemes izpirkuma līgumu, kas noslēgti laika periodā no 2003.gada 1.janvāra līdz 2013.gada 31.decembrim , XLS (Excel) formāta sarakstus (turpmāk – Saraksti), veidotus pa gadiem atbilstoši lietu aprakstiem – 2003.-2005.g., 2006.-2008.g., 2009.-2011.g., 2012.-2013.g., kas ir zemes izpirkuma līgumu meklēšanas rīks. Sarakstos katra līguma veids ir atsevišķā lapā un katrai lapai ir šādas kolonas: zemes izpirkuma līguma numurs; zemes izpirkuma līguma noslēgšanas datums; zemes izpircēja vai tā pārstāvja vārds, uzvārds (fiziskām personām) / nosaukums (juridiskām personām); zemes izpircēja vai tā pārstāvja personas kods (fiziskām personām) / reģistrācijas numurs (juridiskām personām); izpērkamās zemes kadastra apzīmējums; izpērkamās zemes atrašanās vieta rajons/pilsēta vai pagasts. | **\*** |
| 2.2.  | Zemes izpirkuma līgumu lietu veido šādi dokumenti (vidēji vienā fiziskas personas līguma lietā ir 3 lapas, juridiskas personas līguma lietā ir 20 lapas):2.2.1. zemes izpirkuma līgums (oriģināls);2.2.2. zemes izpircēja pārstāvības pamatu apliecinošs dokuments, ja zemes izpircēja uzdevumā zemes izpirkuma līgumu ir noslēdzis zemes izpircēja pārstāvis (kopija);2.2.3. citu dokumentu oriģināli (pašvaldību lēmumi, Uzņēmumu reģistra izziņas, Zemesgrāmatu akti, pieņemšanas – nodošanas akti, zemes gabala privatizācijas pieteikumi u.c.), izņemot maksājumu dokumentus. | **\*** |
| 2.3. | Zemes izpirkuma līgumu lietās esošie dokumenti, kas nav minēta 2.2. punktā, tiek iznīcināti. |  |
| 2.4. | Izšķir šādus zemes izpirkuma līgumu veidus:2.4.1. līgumi par zemes izpirkšanu laukos (06.01.);2.4.2. līgumi par zemes izpirkšanu pilsētās (06.06.);2.4.3. LR nepilsoņu līgumi par zemes izpirkšanu laukos (06.09.01.);2.4.4. LR nepilsoņu līgumi par zemes izpirkšanu pilsētās (06.09.02.);2.4.5. juridisko personu līgumi par zemes izpirkšanu (06.10.). | **\*** |
| 2.5. | Katra veida zemes izpirkuma līgumi ir sistematizēti pēc līguma noslēgšanas gada, gada ietvaros – pēc izpērkamās zemes atrašanās vietas:2.5.1. pa rajoniem (alfabētiskā secībā) un rajonu ietvaros – pa pagastiem (alfabētiskā secībā), savukārt pagastu ietvaros – hronoloģiskā secībā pēc līguma noslēgšanas datuma (atbilstoši lietu aprakstiem) (zemes izpirkuma līgumiem, kas noslēgti no 2003.gada 1.janvāra līdz 2010.gada 31.decembrim);2.5.2. pa novadiem (alfabētiskā secībā) un novadu ietvaros – pa pagastiem (alfabētiskā secībā), savukārt pagastu ietvaros – hronoloģiskā secībā pēc līguma noslēgšanas datuma (atbilstoši lietu aprakstiem) (zemes izpirkuma līgumiem, kas noslēgti no 2011.gada 1.janvāra līdz 2013.gada 31.decembrim);2.5.3. pa pilsētām (alfabēta secībā) – pilsētu ietvaros - hronoloģiskā secībā pēc līguma noslēgšanas datuma (atbilstoši lietu aprakstiem). | **\*** |
| 2.6. | Kārtojot zemes izpirkuma līgumu lietas, jāpārbauda, vai Sarakstos norādītā informācija ir atbilstoša informācijai zemes izpirkuma līgumos. Nepieciešamības gadījumā izveidotie Saraksti tiek laboti / papildināti. Jāizveido jauna kolona lietas numura, kurā atrodas attiecīgais zemes izpirkuma līgums, ierakstam. |  |
| 2.7. | Ja tiek konstatēts zemes izpirkuma līgums, kura dati nav iekļauti Sarakstos, tad atbilstoši jāpapildina izveidotie Saraksti. Ja Sarakstos iekļauta informācija par neeksistējošu zemes izpirkuma līgumu, šis ieraksts ir jādzēš, par to informējot Pasūtītāju. |  |
| 2.8. | Lietās esošo dokumentu uzskaites saraksts netiek veidots. |  |
| 2.9. | Zemes izpirkuma līgumu lietas biezums var pārsniegt Noteikumos noteikto lietas biezumu – 30 mm. Zemes izpirkuma līgumi tiek atstāti tajās pašās kastēs un mapēs, ja vien kastes un mapes nav bojātas vai ir krāsainas, kas neatbilst Noteikumu 68. punkta prasībām. Kastes un mapes jānomaina, ja pēc dokumentu kopiju izņemšanas tās paliek pustukšas. |  |
| 2.10. | Lietu tehniskā sagatavošana ietver saspraužu/skavu noņemšanu, lapu numerāciju, ievietošanu mapēs bez iešūšanas ar atdalītāju (pilsētas, rajona / novada nosaukumi), lietas vāka noformēšanu ar arhīva šifru, lietu kartonēšanu (pakošana kastēs un kastu marķēšana) un arhīva kastes marķēšana, norādot lietas nr. no – līdz. |  |
| 2.11. | Uz saarhivēto zemes izpirkuma līgumu lietu vākiem tiek saglabāti norādītie lietu nosaukumi. Uz zemes izpirkuma līgumu lietu vāka jānorāda fonda numurs (Nr. 2817), lietu apraksta (uzskaites saraksta) numurs (Nr. 6) un lietas (glabājamās vienības) numurs, kā arī jānorāda lapu skaits un jāuzspiež spiedogs “Glabāt pastāvīgi”. |  |
| 2.12. | Zemes izpirkuma līgumu lietā pagasti un pilsētas ir jāatdala ar pārlocītu A3 formāta lapu, uz kuras uzrakstīts pagasta vai pilsētas nosaukums. Tāpat jārīkojas ar zemes izpirkuma līgumiem, kas ir sasieti vai lietā ievietoti atsevišķās mapītēs – zemes izpirkuma līgumi ir jāatsien, jāizņem no mapes un jāatdala ar pārlocītu A3 formāta lapu. |  |
| 2.13. | Lietās jānumurē lapas un jāpievieno apliecinājuma ieraksta lapas. |  |
| 2.14. | Aprakstā jāmaina lietu numerācija pēc iepriekšējo periodu aprakstu parauga, 2003.gada apraksts jāsāk ar lietas Nr.1168 un jāturpina vienlaidus numerācija visām apakšsērijām, katrai lieta jānorāda lapu skaits. |  |
| 3. | Kopējais plānotais līgumu skaits 96 025, no kuriem 93 925 līgumi noslēgti ar fiziskām personām un 2 100 līgumi noslēgti ar juridiskām personām, jeb 458lietas. | **\*** |
| 4. | Pakalpojuma sniegšanas gaitā kopējais noformēšanai nodoto līgumu skaits var mainīties atkarībā no faktiskā dokumentu daudzuma, bet paredzams ne vairāk kā par 100 līgumiem. | **\*** |
| 5. | Dokumenti no Pasūtītāja tiek pieņemti sakārtoti arhīva kastēs kopā ar Sarakstu. Pakalpojumu sniedzējam patstāvīgi jānodrošina visa pakalpojuma sniegšanai nepieciešamā tehnika un aprīkojums. |  |

**\*** Nav jāaizpilda.

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**5. pielikums**

**Nr. PA/2018/67**

**Iepirkuma līgums Nr.Pa/2018/67 (PROJEKTS)**

**par arhivēšanas pakalpojumu nodrošināšanu**

Rīgā 2018.gada \_\_\_\_. \_\_\_\_\_\_\_\_\_\_\_\_\_\_

**Valsts akciju sabiedrība "Privatizācijas aģentūra"**, vienotais reģistrācijas Nr.40003192154, turpmāk– Pasūtītājs, kuru saskaņā ar valdes 2016.gada 19.aprīļa lēmumu Nr.58/320 pārstāv valdes priekšsēdētājs Vladimirs Loginovs, turpmāk – Pasūtītājs, no vienas puses

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Izpildītājs, kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_, no otras puses,

abi kopā turpmāk – *Līdzēji*, katrs atsevišķi – *Līdzējs*, pamatojoties uz Latvijas Republikas spēkā esošajiem normatīvajiem aktiem, *Pasūtītāja* veiktā iepirkuma „Arhivēšanas pakalpojumu nodrošināšana VAS „Privatizācijas aģentūra” (PA/2018/67) (turpmāk – Iepirkums) rezultātiem un *Izpildītāja* piedāvājumu Iepirkumā, savstarpēji vienojoties, bez maldības, viltus un spaidiem noslēdz šādu līgumu (turpmāk – Līgums):

1. **Līguma priekšmets**

*Pasūtītājs* uzdod, bet *Izpildītājs* apņemas nodrošināt *Pasūtītāja* nodoto dokumentu – Zemes izpirkuma līgumu oriģinālus, kas noslēgti no 2003.gada 1.janvāra līdz 2013.gada 31.decembrim ieskaitot, un tiem pievienoto dokumentu – noformēšanu / sakārtošanu nodošanai valsts glabāšanā LatvijasNacionālajā arhīvā, izmantojot *Izpildītāja* personālu un telpas (turpmāk – Pakalpojums) saskaņā ar Iepirkuma Tehnisko specifikāciju (Līguma 1.pielikums), *Izpildītāja* iesniegto piedāvājumu, kā arī atbilstoši Latvijas Republikā spēkā esošo normatīvo aktu prasībām un šī Līguma nosacījumiem.

1. **Līguma termiņš, summa un norēķinu kārtība**

2.1. Līgums stājas spēkā ar tā parakstīšanas brīdi un ir spēkā līdz 2019.gada 30.decembrim.

2.2. Līguma ietvaros *Izpildītājs* sniedz Pakalpojumu par Līguma kopējo cenu, kas tiek aprēķināta kā *Izpildītājam* nodoto sakārtojamo līgumu skaita reizinājums ar viena līguma sakārtošanas izmaksām \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_ centi) bez pievienotās vērtības nodokļa (turpmāk – PVN) (turpmāk kopā – Līguma kopējā cena). PVN likme tiek piemērota atbilstoši Latvijas Republikā spēkā esošajiem normatīvajiem aktiem.

2.3. Līguma kopējā cenā ietilpst visas ar Pakalpojuma izpildi saistītās izmaksas, tajā skaitā visas personāla izmaksas, nodokļi un nodevas, izņemot PVN, kā arī visas ar Pakalpojuma izpildi netieši saistītās izmaksas (dokumentu drukāšana, transporta pakalpojumi, elektronisko sakaru pakalpojumi u.c.) un visi iespējamie riski, kas saistīti ar sniegto pakalpojumu tirgus cenu svārstībām.

2.4. *Pasūtītājs* veic samaksu reizi mēnesi par iepriekšējā mēnesī sniegto Pakalpojumu 10 (desmit) darba dienu laikā uz *Izpildītāja* norādīto bankas norēķinu kontu pēc pieņemšanas – nodošanas akta (3.pielikums) parakstīšanas par Līguma izpildes rezultātiem attiecīgajā mēnesī un uz *Izpildītāja* iesniegtā rēķina pamata.

**3. Līguma izpildes kārtība**

3.1. *Izpildītājs* līdz katra nākamā mēneša 5.datumam iesniedz *Pasūtītājam* parakstītu pieņemšanas – nodošanas aktu divos eksemplāros par iepriekšējā kalendārajā mēnesī sniegto Pakalpojumu.

3.2. *Pasūtītājs* pieņem Pakalpojumu, kas sniegts atbilstoši Līguma prasībām, parakstot pieņemšanas – nodošanas aktu ne vēlāk kā 10 (desmit) darba dienu laikā pēc tā saņemšanas. Ja *Pasūtītājs* uzskata, ka Pakalpojums nav sniegts atbilstoši Līguma nosacījumiem, tas ne vēlāk kā šajā punktā norādītajā termiņā iesniedz *Izpildītājam* rakstveida pretenziju. Šādā gadījumā *Līdzēji* vienojas par termiņiem un pasākumiem, kas veicami, lai novērstu norādītos trūkumus un neatbilstības Līguma noteikumiem.

**4. Līdzēju saistības, tiesības un atbildība**

4.1. *Izpildītājs* apņemas veikt Pakalpojumu saskaņā ar šī Līguma noteikumiem, ievērojot personas datu aizsardzības jomas regulējošos normatīvos aktus.

4.2. *Izpildītājs* apņemas neizpaust informāciju, nepaturēt un nenodot trešajām personām dokumentus vai to kopijas, kas ir pieejami saistībā ar Pakalpojuma izpildi.

4.3. *Pasūtītājs* apņemas:

4.3.1. veikt samaksu Līguma 2.nodaļā noteiktajā kārtībā;

4.3.2. savlaicīgi veikt *Izpildītāja* izpildīto Pakalpojuma pieņemšanu un sniegt attiecīgus komentārus un papildinājumus vai pretenzijas Līgumā noteiktajā veidā un termiņos;

4.3.3. 5 (piecu) darba dienu laikā sniegt *Izpildītājam* visu Līguma izpildei tieši nepieciešamo, *Izpildītāja* pieprasīto informāciju, kā arī informāciju, kuru *Pasūtītājs* vai *Izpildītājs* uzskatīs par nepieciešamu nodot Līguma izpildes sekmēšanai;

4.3.4. saskaņā ar Līgumā noteikto kārtību izskatīt *Izpildītāja* sniegtā Pakalpojuma atbilstību Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas Līgumā noteiktajā veidā un termiņos;

4.3.5. nodrošināt *Izpildītājam* Pakalpojuma veikšanai nepieciešamo informāciju.

4.4. Atbildīgā kontaktpersona no *Pasūtītāja* puses, kas uzrauga (koordinē) kvalitatīvu Līguma izpildi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.5. *Izpildītāja* atbildīgā kontaktpersona par kvalitatīvu Līguma izpildi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.6. Parakstot Līgumu, *Līdzēji* apņemas nekavējoties rakstveidā informēt viens otru par jebkādām grūtībām Līguma izpildes procesā, kas varētu aizkavēt savlaicīgu Pakalpojuma sniegšanu un Līguma izpildi.

4.7. Ja viena *Līdzēja* saistību izpildes nokavējums (tikai tāds nokavējums, kas ietekmē otra *Līdzēja* iespējas izpildīt savas saistības) liedz otram *Līdzējam* veikt savlaicīgu saistību izpildi, tā izpilde tiek pagarināta par pirmā *Līdzēja* nokavēto laika posmu. Šādos gadījumos par to tiek informēts otrs *Līdzējs*. *Līdzējam*, kurš prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otra *Līdzēja* saistību izpildes nokavējuma faktu.

4.8. Parakstot Līgumu, *Izpildītājs* apliecina, ka ir iepazinies ar Līguma noteikumiem un atzinis tos par saistošiem un izpildāmiem. *Izpildītājs* apliecina, ka tā rīcībā atrodas pietiekoši darbinieku un nepieciešamo materiālu resursu, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.

4.9. Parakstot Līgumu, *Izpildītājs* apliecina, ka tā darbinieki, kas ir vai būs iesaistīti Līguma izpildē, ir vai tiks iepazīstināti ar nosacījumiem par konfidencialitāti pirms darba uzsākšanas.

4.10. Katrs *Līdzējs* ir atbildīgs par Līguma neizpildi vai par to, ka Līgums nav izpildīts pienācīgi tā vainas dēļ.

4.11. Gadījumā, ja *Izpildītāja* darbības vai bezdarbības rezultātā, sniedzot Līgumā noteikto Pakalpojumu, tiek bojāta *Pasūtītāja* vai trešās personas manta, tad jebkādus zaudējumus un kompensācijas par radīto kaitējumu sedz *Izpildītājs*, kā arī *Izpildītājs* uzņemas visu un jebkāda veida atbildību par nodarījumu un tā radītajām un iespējamām sekām.

**5. Līgumsods**

5.1. Gadījumā, ja *Izpildītājs* neizpilda Līgumā noteiktās saistības un *Pasūtītājs* pieprasa *Izpildītājam* maksāt līgumsodu, *Izpildītājs* maksā *Pasūtītājam* līgumsodu 0,1 % apmērā no Līguma kopējās cenas par katru nokavēto dienu, bet ne vairāk kā 10 % apmērā no Līguma kopējās cenas, ja minētais nokavējums radies *Izpildītāja* vainas dēļ.

5.2. Gadījumā, ja *Pasūtītājs* nesamaksā *Izpildītājam* Līguma maksājumu paredzētajā termiņā un *Izpildītājs* pieprasa *Pasūtītājam* maksāt līgumsodu, *Pasūtītājs* maksā *Izpildītājam* līgumsodu 0,1 % apmērā no laikā nesamaksātās naudas summas par katru nokavēto dienu, bet ne vairāk kā 10 % apmērā no Līguma kopējās cenas.

5.3. Ja Līgums tiek izbeigts *Izpildītāja* vainas dēļ, tajā skaitā, ja Pakalpojuma sniegšana nav pabeigta termiņā,  *Izpildītājs* maksā *Pasūtītājam* līgumsodu 10 % apmērā no Līguma kopējās cenas.

5.4. Līguma izbeigšanas gadījumā *Pasūtītājs* atlīdzina (samaksā) *Izpildītājam* tikai tos pamatotos izdevumus par sniegto Pakalpojumu, kas ir derīgs turpmākai izmantošanai. Pasūtītājs ir tiesīgs ieturēt no Izpildītājam izmaksājamām summām aprēķinātos līgumsodus.

5.5. Gadījumā, ja Līgums tiek pārtraukts *Pasūtītāja* vainas dēļ, *Pasūtītājs* maksā *Izpildītājam* līgumsodu 10% apmērā no Līguma kopējās cenas.

5.6. Līgumsoda samaksa neatbrīvo *Līdzējus* no Līgumā noteikto saistību pilnīgas izpildes.

5.7. *Pasūtītājam* bez īpaša paziņojuma ir tiesības piemērot savstarpējo prasījumu ieskaitu, ja iestājušies tādi apstākļi, kas saskaņā ar Līgumu dod *Pasūtītājam* tiesības prasīt no *Izpildītāja* līgumsoda samaksu. *Izpildītājs* piekrīt, ka *Pasūtītājs* saskaņā ar Līgumu aprēķināto līgumsodu ietur no Līguma cenas.

**6. Konfidencialitāte**

6.1. Visa un jebkāda informācija, ko *Pasūtītājs* sniedz *Izpildītājam* Līguma izpildes laikā vai arī tā atklājas pildot ar Līgumu uzņemtos pienākumus, un Līguma izpildes rezultāti, kā arī jebkura šīs informācijas daļa, tajā skaitā, bet ne tikai informācija par *Pasūtītāja* darbību, finanšu stāvokli, tehnoloģijām, tajā skaitā rakstveida, mutiska vai datu formā uzglabāta informācija, kā arī informācija par šā Līguma izpildi, tiek atzīta un uzskatīta par konfidenciālu.

6.2. *Izpildītājam* nav tiesību izpaust informāciju, kas šī Līguma izpildes laikā gūta no *Pasūtītāja*, trešajām personām bez *Pasūtītāja* rakstveida piekrišanas saņemšanas. *Izpildītājam* ar vislielāko rūpību un uzmanību ir jārūpējas par informācijas drošību un aizsardzību.

6.3. *Izpildītāja* pienākums ir nodrošināt, ka tā darbinieki, kuri izmantos *Pasūtītāja* konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir *Izpildītājam* Līgumā.

6.4. *Pasūtītāja* informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:

6.4.1. informācija tiek izpausta pēc tam, kad tā kļuvusi publiski zināma vai pieejama neatkarīgi no *Līdzējiem*;

6.4.2. informācija tiek izpausta normatīvajos aktos noteiktajos gadījumos, apjomā un kārtībā.

6.5. Līguma 6.nodaļas noteikumi ir spēkā arī Līgumam zaudējot spēku, bez termiņa ierobežojumiem.

6.6. Līguma 6.nodaļas noteikumi nav attiecināmi uz *Pasūtītāja* tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā *Izpildītājs* ir sagatavojis un nodevis *Pasūtītājam*. Materiālu un citu darbu rezultātu izmantošanai pēc *Pasūtītāja* ieskatiem nav nepieciešama rakstiska *Izpildītāja* piekrišanas saņemšana.

6.7. *Izpildītājs* ir tiesīgs apstrādāt no *Pasūtītāja* iegūtos datus tikai tādā apjomā, kas nodrošina Pakalpojuma sniegšanu. *Izpildītājs* nodrošina, ka ierobežotas pieejamības informāciju, kas satur fizisko personu datus, apstrādā tikai tādi *Izpildītāja* darbinieki, kas atbilstoši Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) prasībām un Fizisko personu datu apstrādes likuma prasībām ir rakstveidā apņēmušies saglabāt un nelikumīgi neizpaust fizisko personu datus.

**7. Nepārvarama vara (force majeure)**

7.1. *Līdzēji* tiek atbrīvoti no atbildības par šī Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgais *Līdzējs* nevarēja ne paredzēt, ne novērst, ne ietekmēt un par kuru rašanos *Līdzējs* nav atbildīgs.

7.2. Līguma izpratnē nepārvarama vara nozīmē notikumu, kas ir ārpus *Līdzēja* pamatotas kontroles un atbildības (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara kādam no *Līdzējiem* savu no Līguma izrietošo saistību izpildi par neiespējamu.

7.3. *Līdzēja* nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja *Līdzēja* nespēja izriet no nepārvaramas varas notikuma, ja *Līdzējs*, kuru ietekmējis šāds notikums, ir veicis visus pamatotos piesardzības pasākumus, veltījis nepieciešamo uzmanību un spēris pamatotos alternatīvos soļus, lai izpildītu Līguma noteikumus, un ir informējis otru *Līdzēju* pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.

7.4. Jebkurš periods, kurā *Līdzējam* saskaņā ar Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā *Līdzējs* nespēja veikt šādu darbību nepārvaramas varas ietekmē.

**8. Līguma grozīšana un pārtraukšana**

8.1. Līgums var tikt grozīts Līdzējiem par to savstarpēji vienojoties. Līguma grozījumi noformējami rakstveidā, un pēc to abpusējas parakstīšanas tie kļūst par Līguma neatņemamu sastāvdaļu.

8.2. Līdzēji ir tiesīgi veikt grozījumus Līgumā tikai šādos gadījumos:

8.2.1. ja *Izpildītājs* tiek aizstāts ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;

8.2.2. Līgumā tiek veikti tehniski grozījumi, lai precizētu Līgumā ietvertos noteikumus;

8.2.3. ja tiek samazināts *Izpildītājam* nododamā Pakalpojuma apjoms.

8.3. Līgums var tikt izbeigts pirms termiņa beigām, *Līdzējiem* par to rakstveidā vienojoties, vai pēc viena *Līdzēja* uzteikuma, ja otrs *Līdzējs* nepilda šī Līguma saistības ilgāk kā 20 dienas, rakstveidā brīdinot par to vismaz 10 dienas iepriekš. Šajā gadījumā *Līdzēji* veic savstarpējos norēķinus par faktiski veikto un Līgumā noteiktajā kārtībā pieņemto Pakalpojuma daļu.

8.4. *Pasūtītājam* ir tiesības vienpusēji izbeigt Līgumu, rakstveidā brīdinot *Izpildītāju* par to 10 (desmit) dienas iepriekš, ja *Pasūtītājs* konstatē, ka *Izpildītājs* sniedz Pakalpojumu neatbilstoši Līgumam vai nepienācīgā kvalitātē. *Pasūtītājs* šajā gadījumā *Izpildītājam* neatlīdzina ar Līguma izbeigšanu radītos zaudējumus.

8.5. *Pasūtītājam* ir tiesības vienpusēji izbeigt Līgumu arī gadījumā, ja Līgumā *Pasūtītāja* ietverto saistību izpilde ir neiespējama vai apgrūtināta sakarā ar būtisku *Pasūtītāja* finansējuma samazinājumu, kā arī sakarā ar *Pasūtītāja* reorganizāciju vai likvidāciju, ja tās rezultātā *Pasūtītāja* saistību pārņēmējs neturpina veikt funkciju vai uzdevumus, kuru nodrošināšanai noslēgts Līgums, vai arī veic šo funkciju vai uzdevumus samazinātā apjomā. Šajā gadījumā tiek piemērota šī Līguma 8.4.punktā noteiktā brīdināšanas kārtība un šī Līguma 8.3.punktā noteiktā norēķināšanās kārtība.

**9. Strīdu izskatīšanas kārtība**

9.1. Visas domstarpības, nesaskaņas un strīdi, kas rodas starp *Līdzējiem* saistībā ar Līguma izpildi, tiek atrisināti savstarpēju pārrunu ceļā.

9.2. Ja *Līdzēji* nespēj strīdu atrisināt savstarpēju pārrunu rezultātā 30 (trīsdesmit) dienu laikā, tas tiek nodots izskatīšanai tiesā Latvijas Republikā spēkā esošo normatīvo aktu noteiktajā kārtībā.

**10. Citi noteikumi**

10.1. Parakstot Līgumu, *Līdzēji* apliecina, ka tiem ir visas nepieciešamās pilnvaras un tiesības, lai slēgtu Līgumu, kā arī tiem nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.

10.2. *Līdzējiem* savlaicīgi, bet ne vēlāk kā 3 (trīs) darba dienu laikā jāinformē otrs *Līdzējs* par jebkurām izmaiņām saimnieciskajā darbībā, t.sk. par juridiskās adreses, vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.

10.3. Ja kāds no šī Līguma noteikumiem zaudē juridisko spēku, tad tas neietekmē citus šī Līguma noteikumus.

10.4. Līgums sagatavots 2 (divos) eksemplāros, pa vienam eksemplāram katram Līdzējam. Abiem Līguma eksemplāriem ir vienāds juridisks spēks.

**12. Līdzēju rekvizīti**

|  |  |
| --- | --- |
| **Pasūtītājs** | **Izpildītājs** |
| Valsts akciju sabiedrība "Privatizācijas aģentūra” K.Valdemāra iela 31, Rīga, LV-1887 vienotais reģ.Nr.40003192154 Norēķinu konts Nr.LV17HABA0551032309150Banka: AS „Swedbank”Kods: HABALV22  |  |

\_\_\_\_\_\_\_\_\_\_\_\_\_\_\_\_\_\_\_ V.Loginovs \_\_\_\_\_\_\_\_\_\_\_\_\_\_\_\_\_\_\_

Valdes priekšsēdētājs

**3.pielikums**

**pie līguma Nr. PA/2018/67**

DARBA NODOŠANAS - PIEŅEMŠANAS AKTS

2019.gada \_\_\_\_\_\_\_\_\_\_\_\_\_\_\_\_

Sabiedrība \_\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_” (turpmāk - Izpildītājs), vienotais reģistrācijas Nr.\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_ ielā \_\_, \_\_\_\_, LV-\_\_\_\_, kuras vārdā saskaņā ar statūtiem rīkojas valdes \_\_\_\_\_\_\_ \_\_\_\_\_\_\_\_\_\_\_, no vienas puses, un

valsts akciju sabiedrība „Privatizācijas aģentūra” (turpmāk – Pasūtītājs), vienotais reģistrācijas Nr.40003192154, juridiskā adrese - K.Valdemāra iela 31, Rīga, LV-1887, kuru saskaņā ar statūtiem pārstāv valdes locekļi kopīgi un kuras vārdā saskaņā ar Pasūtītāja valdes 2016.gada 7.oktobra lēmumu Nr.148/890 pilnvaroti rīkoties Administratīvā departamenta vadītājs Ģirts Freibergs un Administratīvā departamenta Iepirkumu un tehniskā nodrošinājuma nodaļas vadītāja Ingrīda Purmale, no otras puses, kopā saukti Puses, sastādīja šo aktu:

1. Izpildītājs saskaņā ar 2018.gada \_\_\_\_\_\_\_\_\_\_ noslēgto Iepirkuma līgumu Nr.PA/2018/67 par arhivēšanas pakalpojumu nodrošināšanu (norāda periodu) ir veicis \_\_\_\_ (skaits vārdiem) *Pasūtītāja* nodoto dokumentu – Zemes izpirkuma līgumu oriģinālus, kas noslēgti no 2003.gada 1.janvāra līdz 2013.gada 31.decembrim ieskaitot, un tiem pievienoto dokumentu – noformēšanu / sakārtošanu nodošanai valsts glabāšanā Latvijas Nacionālajā arhīvā.
2. Pasūtītājam nav iebildumu par sniegtā pakalpojuma kvalitāti kvalitāti.
3. Līguma cena par sniegto pakalpojumu ir \_\_\_\_\_ EUR (summa vārdiem), t.sk. PVN 21% \_\_\_\_\_\_\_\_\_ EUR (summa vārdiem), kas aprēķināta kā *Izpildītājam* nodoto sakārtojamo līgumu skaita reizinājums ar viena līguma sakārtošanas izmaksām \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_ centi) bez pievienotās vērtības nodokļa.

Šis akts sastādīts divos eksemplāros, no kuriem viens glabājas pie Pasūtītāja, otrs pie Uzņēmēja.

|  |  |
| --- | --- |
| *Izpildītājs:* | *Pasūtītājs:* |
| \_\_\_ “\_\_\_\_\_\_\_”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | VAS “Privatizācijas aģentūra”Administratīvā departamenta vadītājs\_\_\_\_\_\_\_\_\_\_\_\_\_\_\_\_\_\_\_ Ģ.FreibergsAdministratīvā departamenta Iepirkumu un tehniskā nodrošinājuma nodaļas vadītāja \_\_\_\_\_\_\_\_\_\_\_\_\_\_\_\_\_\_\_\_I.Purmale |